Profesor Gheorghe BUCUR 


Etapele limbii române în evoluţia 
ei din timpuri îndepartate 


Ne propunem să identificăm, pe 
baza cercetărilor multidisciplinare 
recente — istorice, mitice, arheo- 
logice, lingvistice şi genetice — 
străbuna îndepărtată, primordială 
a limbii române, etapele ei de 
evoluţie, precum şi locul acesteia 
între limbile europene. 

1. Să analizăm succint, pentru 
început, două aspecte esenţiale — 
geneza popoarelor roman şi 
român, precum şi a limbii române 
— în context european, din per- 
spectiva cercetărilor şi a con- 
tribuţiilor relativ recente. 

1.1. În ce priveşte romanii, aceş- 
tia îşi au originea în „creuzetul din 
Carpaţi”, de unde, cu mult timp în 
urmă, strămoşii lor au plecat spre 
Peninsula Italică. Folosindu-se şi 
de mituri, Herodot arată că întâii 
locuitori ai Italiei au fost pelasgii, 
veniţi din nordul Dunării, adică din 
zona Daciei. Limba folosită de 
triburile care au coborât din nor- 
dul Dunării (ausonii, ligurii, umbrii- 
sabinii, veneţii, istrii, iapigii, siculii 
ş.a.) în Peninsula Italică pe la 
5.000-4.000 î.Hr., nu era (încă) o 
„limbă romană”, ci limba palasgă 
traco-dacă, numită mai apoi aici 
latina prisca. 

„Etruscii, afirmă Mel Copeland 
(Apud V. Roman, Etruscii, civiliza- 
torii romanilor, erau traci 
http://adevaruldespredaci.ro/, 13 
iulie 2012 ), au apărut în Italia în 
jurul anului 1000 î.Hr. şi au venit 
aici din Lydia şi Frigia. Frigienii, 
originari din Macedonia şi Tracia, 
erau înrudiţi cu dacii şi geții 
(românii de astăzi), care vorbeau 
aceeaşi limbă” (s.n.). 

Etruscii aparţin, după Enciclope- 
dia Britanică, tribului trac al frigie- 
nilor. Din Iliada lui Homer aflăm că 
frigienii, lidienii şi tracii au partici- 
pat ca aliaţi ai troienilor în lupta 
împotriva aheilor în celebrul 
război al Troiei (sec. XII î.Hr.). Leg- 
endele îl numesc pe tracul Eneas, 
luptător la Troia, ca întemeietor 
mitic al Romei. Eneas întemeiează 
oraşul Lavinium, fiul său, Ascanius, 
cetatea Alba-Longa, iar Romulus, 
alt urmaş al său, va fonda, mai 
târziu, Roma. Semnificativ este că 
lingviştii au stabilit originea etr- 
uscă a numelui Roma. 

Folosind informaţii de la Hero- 


dot, Tacitus! întăreşte ideea, pre- 
cizând că „Etruscii au venit din 
Asia Mică, ei fiind urmaşi ai pelas- 
gilor, fiind numiţi thirasieni sau 
thiresieni”. 2(s.n.) 

„Popoarele italice, detaliază M. 
Vinereanu (Dicţionarul Etimologic 
al Limbii Române 2010, p. 8), sunt, 
de fapt, fie de origine traco-iliră, 
fie de origine celtică”, căci stră- 
moşii italicilor au venit în mai 
multe valuri dinspre Balcani (si- 
culii), de pe cursul mijlociu (latino- 
faliscii pe la 1.500 î. Hr.) — zone 
locuite de treco-iliri — şi superior 
(osco-umbrii pe la 1.300 î. Hr.) al 
Dunării, zonă locuită de celți. 

Din cca. 2.340 de cuvinte etrusce 
din vocabularul realizat de Mel 
Copeland la sfârşitul lucrării /ntro- 
ducere în limba etruscă (2011) 
aproximativ 1/5 sunt identice unor 
actuale româneşti (apă, arc, arcaş, 
este, fac, sunt, vaca, vin etc.), ceea 
ce dovedeşte nu numai vechimea 
mare a limbii române, dar şi stabil- 
itatea ei în continuitate. 

Rezultatele ştiinţei geneticii şi 
prezența Haplogrupurilor în Eu- 
ropa şi în România, consideră 
Napoleon Săvescu (Noi, Dacii, p. 
25), atestă primatul strămoşilor 
noştri în spaţiul carpato-danu- 
biano-pontic, autorul enunţând 
teza roirilor în toate ariile încon- 
jurătoare. 

Prin urmare, lingvistica şi istoria 
confirmă mitul despre rolul ele- 
mentului pelasgo-trac în fon- 
darea Romei şi în geneza 
romanilor, iar genetica le întăreşte 
pe amândouă. 

1.2. Noi, românii, suntem în Eu- 
ropa de la începuturi; noi nu 
venim de undeva pe aceste locuri, 
cum au făcut toate, dar absolut 
toate, popoarele din jurul nostru, 
ci noi suntem aici dintotdeauna. 

1.2.1. Strămoşii îndepărtați ai 
românilor apar, după tot mai 
multe surse, drept primii oameni 
în această zonă, cel puţin. În Dacia 
preistorică (1913), Nicolae Den- 
suşianu, cu o intuiţie ştiinţifică re- 
marcabilă (sau revelații de iniţiat), 
face o prezentare amplă popu- 
laţiei iniţiale a Europei, confirmată 
ulterior de descoperiri istorice, 
arheologice, mitologice, lingvistice 
etc. Înainte de civilizația greacă şi 


egipteană, susţine el, o civilizaţie 
mult mai veche se revărsa asupra 
Europei, civilizaţia morală şi ma- 
terială a rasei pelasge. După Es- 
chyl, ginta pelasgilor a stăpânit 
iniţial acest pământ, respectiv Eu- 
ropa, de la începutul timpului is- 
toric. Pentru greci, pelasgii erau 
„cei mai vechi oameni de pe 
pământ” iar poemele greceşti 
atribuiau tuturor pelasgilor epite- 
tul dioi, adică „divini”. 

Istoricul Aurel David susţine că 
„Numele-simbol al vetrei vechii 

Europe este Pelasgia, asumat de 
băştinaşii spațiului carpato-danu- 
biano-pontic. Potrivit legendelor 
istorice greceşti, cel dintâi OM 
care a apărut pe pământ a fost 
PELASG, născut pe culmile cele 
mai înalte ale munţilor, din 
„pământul cel negru”. Oamenii/ 
pământenii, peste care a domnit, 
s-au numit PELASGI (gr. Pelasgoi, 
singular Pelasgos), în fapt VALAHI, 
cu diferite derivate, precum bal- 


asci / belasci / blaci / blahi / 
blasci / valahi / vlahi, având sem- 
nificaţia „cei născuţi din pământul 
negru” 2 

Cercetând geneza poporului 
român, Marius Fincă, în lucrarea 
Cine sunt strămoşii noştri? (Pu- 
cioasa, 2012, p.109 şi 130), citează 
o afirmaţie semnificativă a indian- 
istului belgian Louis de la Valle: 
„Locuitorii de la nordul Dunării de 
Jos pot fi consideraţi... strămoşii 
omenirii (s.n.).”* Afirmaţie foarte 
clară. 

1.2.2. Primul care 
vorbeşte la noi despre 
vechea civilizaţie euro- 
peană de pe teritoriul 
nostru este profesorul 
arheolog ieşean Teo- 
hari Antonescu în 
Dacia, patria primitivă 
a arienilor (1901) iar 
Enciclopedia (vol. |, p. 
67 şi urm.), realizată în 
1922 de Universitatea 
din Cambridge, pre- 
cizează că zona carpat- 
ică face parte din 
„habitatul primitiv al 
arienilor.”5 

Renumita arheologă 
americană Marija Gim- 
butas conchide: „Ro- 
mânia este vatra a 
ceea ce am numit 
„vechea Europă”, o en- 
titate culturală cu- 
prinsă între 6.500- 
3.500 î.H, axată pe o 
societate matriarhală, 
teocratică, paşnică, iu- 
bitoare şi creatoare de 
artă, care a precedat 
societățile Indo-Europ- 
enizate patriarhale, de 
luptători din Epocile 
Bronzului şi Fierului. A 
devenit, de asemenea, evident că 
această străveche civilizaţie euro- 
peană precede cu câteva milenii 
pe cea sumeriană...” (Cultură şi 
civilizație, 1989, p. 49) 

Pe baza cuvântului fag, existent 
în  indo-europeana primitivă 
(*bhagos), R.S. Crossland duce pa- 
tria primitivă a indo-europenilor şi 
la nord de Munţii Caucaz, iar Paul 

Friedrich  (Proto-Indo-European 
Trees, 1970) consideră că numele 
fagului, ca şi alte nume de arbori, 
duc la concluzia că patria primitivă 
a indo-europenilor era situată 
între Carpaţi şi Caucazul de nord, 
ceea nu este prea departe de viz- 
iunea Marijei Gimbutas.’ (s.n.) 
La întrebarea fără răspuns pe 
atunci, pusă de M. Gimbutas şi alţi 
cercetători, de ce arealul carpato- 
dunărean a fost „leagănul Vechii 
Civilizaţii Europene”, Gabriel Ghe- 
orghe aduce un neaşteptat dar in- 
genios argument, sarea (Carpații, 
„solniţa” Europei? —1992”), care se 
găseşte la suprafaţă şi din abun- 
denţă în această zonă şi care este 
cunoscută ca mineral de absolută 
necesitate în vieţuirea umnă şi an- 
imalieră; autorul ajunge la aceeaşi 
concluzie, formulată, însă, in- 
terogativ în studiul Spatiul 
carpatic — începutul civilizatiei eu- 
ropene?’8 

1.2.3. În Noi, Dacii (p. 25) dr. N. 

Sävescu, pe baza distribuției Hap- 
logrupurilor, afirmă: „Mai toată 
Europa de Vest aparține grupului 
genetic R1b, în timp ce populația 
de azi a țării noastre aparține ma- 
joritar Haplogrupurilor I 1b şi R1a. 
Acest argument genetic, esențial 
demarcat pentru populațiile din 
diferite zone ale lumii, ne de- 
taşează cu claritate şi ne 
proiectează, unic, în spațiul 
carpato-dunărean, dintotdeauna 
şi pentru totdeauna.” (s.n.) Geno- 
mul | defineşte central-europenii 
de la sud de Carpaţi. În Noi nu sun- 
tem urmaşii Romei, (p. 190-191) 
N. Săvescu precizează: „Pelasgii 
carpato-dunăreni se vor organiza 
mai bine administrativ, militar şi 
religios spre a lupta împotriva 
populațiilor migratoare... Astfel, 
primul val de populaţie kurgan a 
fost absorbit, asimilat de auto- 
htonii carpato-danubieni, care 
stimulaţi de migratori vor da 
naştere unui popor războinic, 
„războinicii soarelui”, la acel în- 
ceput al anilor 4.400 — 3.900 
î.d.H., cunoscut şi sub numele de 
popor dac (Dax - sfinţi, cavaleri, 
războinici)” (s.n.). 
În Strămoşii noştri reali geții-dacii- 
tracii-ilirii...națiunea matcă din 
vatra „Vechii Europe” istoricul 
G.D.Iscru, extinzând justificabil (cu 
neamul  illirilor) sfera de 
cuprindere a strămoşilor noştri 
(fixând, la p. 51, ca înaintaşi pe 
arienii/pelasgi), demonstreză şti- 
inţific şi convingător ideea-con- 
cluzie, enunțată clar chiar de titlul 
lucrării. 

Studiile de genetică aduc argu- 
mente ştiinţifice de necontestat. 
Directorul Institutului de Biologie 
Umană din Hamburg, prof. univ. 
dr. Alexander Rodewald, susține 
ideea unei continuităţi genetice 


44 


care, pe o perioadă de aproape 
5.000 — 6.000 de ani, din Epoca 
Bronzului şi până în zilele noastre, 
s-a conservat în structura genetică 
a populaţiei actuale de pe terito- 
riul României (vezi Daniel Roxin, 
http://adevaruldespredaci.ro/, 11 
apr. 2015). 

Marele poet şi filozof Lucian 
Blaga afirma cu îndreptățită mân- 
drie: „Noi n-am venit de nicăieri. 
Noi nu ne găsim nici la Apus, nici 
la Soare-—răsare. Noi suntem unde 
suntem...”* 

Aşadar, românii deţin statutul de 
primordialitate şi continuitate, 
viețuind dintotdeauna pe aceste 
meleaguri, în spaţiul carpato- 
danubiano-balcanico-pontic. 

2. Un aspect decisiv în descrierea 
evoluţiei limbii noastre îl consti- 
tuie stabilirea locului limbii tracilor 
în cadrul indo-europenei. Ne in- 
teresează două mari etape: cea 
anterioară indo-europenei şi cea 
ulterioară ei. 

2.1. Mulţi lingvişti şi is- 
torici susțin vechimea 
mare a limbii române, ra- 
portând-o la diferite 
limbi europene în timp. 
Contribuţii importante la 
reconstrucţia realităţii 
lingvistice europene în 
Epoca străveche şi Antică 
au avut o serie de 
cercetători străini între 
care Dienskes Ponticos, 
Igor Diaconov, Colin Ren- 
frew, Kalewi Wiik, Gray şi 
Atkinson, la care se 
adaugă românii Th. 
Simenschi, losif Constan- 
tin Drăgan, Gh. Ivänescu, 
Gabriel Gheorghe, Lucia 
Wald, Dan Sluşanschi, M. 
Vinereanu, l.l. Russu, Ari- 
ton Vraciu, Timotei Ursu, 
G.D. Iscru ş.a. 

Istoricul G.D. Iscru 
susține ideea marii noas- 
tre vechimi, folosind per- 
spectiva mitico-biblică. 
Analizând civilizația Da- 
ciei vechi din poemul 
Memento mori, cercetă- 
torul îi atribuie lui „Emi- 
nescu al nostru şi al 
lumii” meritul de a fi de- 
scoperit un adevăr fun- 
damental: „Dacia, «sădirea» lui 
Dumnezeu însuşi în Eden — «grăd- 
ina Raiului», în care l-a pus pe 
omul primordial, zidit de EI, are, 
prin urmare, privilegiul de ade- 
vărata «Țară Sfântă». Poporul ei, 
în Antichitate şi în continuare, 
noi... îl considerăm poporul pri- 
mordial cu limba lui primor- 
dial”? lar Miron Scorobete, 
precizează în continuare autorul, 
„a realizat, tot primul, cuvenita 
demonstraţie ştiinţifică  (HAV- 
ILA=VALAHIA= DACIA) în capod- 
opera sa, Dacia Edenică.”!! Şi, ca o 
consecinţă a acestor elemente, is- 


toricul lIscru enunţă ideea că 
străbuna îndepărtată a limbii 
române constituie limba primor- 
dială. 

2.2. Dorind să demonstreze 
vechimea considerabilă a limbii 
române şi a existenţei strămoşilor 
noştri pe acest teritoriu, M. 
Vinereanu aduce în lingvistica 
românească conceptul de limbă 
nostratică, prin prefața 
Dicţionarului său Etimologic din 
2008 (pp.18-19), apoi prin arti- 
colul Rădăcinile nostratice ale lim- 
bii române din 2010 şi în prefața 
dicționarului cu acelaşi titlu, 
apărut (la Bucureşti) în 2010. În 
anul 1994 Allan R. Bomhard şi 
John C. Kerns în  Macrofamilia 
Nostratică (cu subtitlul Un Studiu 
Despre Înrudirea Lingvistică Înde- 
părtată) arată că familia Indo-Eu- 
ropeană este înrudită cu alte 
familii de limbi. 

Din limba inițială, născută acum 
200.000-100.000 de ani în Africa 


> 


statuie de dac LUVRU 


(Homo Sapiens Sapiens), ia 
naştere în Orientul Apropiat limba 
nostratică, care se răspândește în 
Eurasia (Balcani, Asia Centrală, 
India etc.), în etape, între 70.000- 
60.000-40.000 î.Hr până prin 
25.000 î.Hr., dată după care se vor 
constitui subgrupele nostratice, 
iar, după 18.000 î.Hr., pe parcursul 
dispariției ultimei glaciațiuni, se 
vor diversifica, răspândindu-se în 
zone îndepărtate. 

Noţiunea de limbi nostratice se 
referă la limbile care s-au dez- 
voltat după dezintegrarea unei 
limbi comune, numită nostratică, 


în urmă cu cca 17-18.000 de ani. 
Alături de limbile indo-europene 
(illira, armeana, greaca, traco- 
daca, limbile italice, celtice, slave, 
baltice etc), fac parte din limbile 
nostratice şi limbile sumeriană, 
afroasiatice, kartveliene, uralice, 
altaice, dravidiene. 

În Tezaure ale omenirii (p. 33) 
Michaela Orescu aduce, vorbind 
de existenţa înainte de 12.000- 
10.000 ani a civilizaţiilor atlan- 
tidică şi pacifidică (Mu), o altă 
perspectivă: „Aceşti oameni, cu în- 
făţişare şi manifestări evoluate, 
spre deosebire de acele spec- 
imene Neanderthal, care au dis- 
părut pe parcursul timpului (din 
varii motive), acei supraviețuitori 
ai Pirineilor, oamenii de Cro- 
Magnon, erau, după toate proba- 
bilităţile, supraviețuitorii 
dispărutei Atlantide... Aceşti Cro- 
Magnon au renăscut din cenuşă 
civilizația Europei, ca pelasgo- 
traci.” (s.n.) 

Arheologul american William 
Schiller, pe baza dovezilor materi- 
ale, arheologice, enunţă clar: „Civ- 
ilizația s-a născut acolo unde 
trăieşte astăzi poporul român, 
răspândindu-se apoi atât spre 
Răsărit, cât şi spre Apus acum 
13.000 — 15.000 de ani”. 

Dezvoltând o teză a lui Otto 
Schrader de pe la 1890, care 
susținea că indo-europenii s-au 
format la Nordul Mării Negre, 
Colin Renfrew în 1988, pe baza 
unor noi cercetări arheologice, 
„arată că primii indo-europeni au 
ajuns în Europa cu mult timp 
înainte, şi anume, după ultima eră 
glaciară, acum 8.000-9.000 de ani, 
venind din Asia Mică prin Bal- 
cani”! , situaţie confirmată de 
datele genetice privind originea 
limbilor indo-europene în Asia 
Mică. 

O perspectivă interesantă şi, mai 
ales, credibilă aduc Anatole 
A.Klyosov şi Giancarlo T. Tomez- 
zoli! despre „Vechea Europă” 
prin analiza genealogiei ADN-ului. 
Ei arată că Haplogrupul Rila, iden- 
tificat ca arieni, a apărut cu aprox- 
imativ 20.000 de ani înainte de 
prezent (YBP) în Asia Centrală şi 
Munţii Altai; după migrarea lor de- 
a lungul traseului de sud, au ajuns 
în Europa între 10.000 — 9.000 
YBP, aducând limba proto-indo- 
europeană (EIP) şi limbile indo-eu- 
ropene (IE). În 4800 YBP au migrat 
din Europa spre est, spre câmpia 
rusă şi apoi în India. Spre 3000 - 
2500 YBP au venit cu limbile lor IE 
din Câmpia Rusă înapoi în Europa 
Centrală, de Vest şi de Sud, sta- 
bilind bazele genetice pentru 
popoarele de mai târziu: celți, ger- 
mani, itali, greci, iliri şi balto-slavi. 
O subclasă a lor (M417) a traver- 
sat Asia Mică peste Anatolia şi a 
intrat în Balcani între 10.000 și 
8000 YBP (sosirea lor în Balcani e 


fixată la 8.200 YBP). Apoi, limba a 
migrat cu acelaşi haplogroup Rila 
în Balcani şi s-a răspândit în toată 
Europa cândva între 9000 și 5000 
YBP (p.102); în jurul anilor 6.000 
YBP s-a împărțit în ramuri. 

De asemenea, Haplogrupul R1b, 

populație numită Arbins, s-a ridi- 
cat cu 16.000 de ani YBP în Asia 
Centrală şi a migrat în Europa de- 
a lungul unei traseu de nord. A 
ajuns în Europa între 4800 şi 4500 
YBP, aducând mai multe limbi 
non-lE care au dispărut cu timpul. 
Purtătorii R1b cuprind aproxima- 
tiv 60% din populaţia actuală din 
vestul şi centrul Europei. 
M. Vinereanu sintetizează: „indo- 
europenii au venit în Europa din 
Asia Mică, răspândindu-se mai 
întâi în Balcani, apoi în regiunea 
carpato-danubiano-pontică şi de 
aici mai departe.”1$ 

O teză care prezintă o mişcare 
de expansiune similară teoriei lui 
C. Renfrew şi celei „nostratice” 
este susținută de Michaela Al. 
Orescu (2008, p. 33-34): „În- 
cepând din Neolitic, odată cu 
încălzirea climei, cu retragerea 
apei într-o matcă, foarte activi, 
aceşti pelasgi din Spaţiul Carpatic 
— centru politic şi religios — ...s-au 
extins pe spaţii tot mai depărtate, 
ducând cu ei civilizație, nu numai 
spre sudul dunărean, spre Asia 
Mică şi Orientul Apropiat, dar şi 
pe întregul bazin mediteranean, 
spaţii care au intrat în istorie la 
sfârşitul mileniului al IV-lea Î.H., 
dar şi către India şi, de aici, în Ex- 
tremul Orient...” 

Potrivit lui Boris Perlov?”, harta 
etnică a Europei în mileniile VII-VI 
î.H., după o explozie demografică 
în Balcani pe parcursul a câtorva 
secole numărul populaţiei 
ridicându-se de 17 ori (de la 5 mil- 
ioane de oameni până la 85), 
dezvăluie o amplă migrațiune a 
surplusului de populaţie din Bal- 
cani spre regiuni mai puțin popu- 
late, unde revoluţia neolitică nu 
se produsese încă. Înaintarea s-a 
făcut spre nord de-a lungul 
Dunării şi spre sud peste Asia 
Mică, Orientul Apropiat, Africa de 
miazănoapte şi Spania. 

2.3. Diferenţele naturale, bio- 
logice între rasa negroidă, asiatică 
(mongoloidă) şi europeană (albă) 
sunt mari. Cred că am putea 
propune, ca alternativă la teoria 
migraţiei asiatice (din Asia 
Cantrală) a lui homo sapiens 
modern (potrivit lui Klyosov şi 
Tomezzoli), originea lui euro- 
peană (teza autohtoniei eu- 
ropene), localizată în arealul 
carpato-danubiano-pontic cel 
puţin pentru acestă parte a Terrei. 
Fără a lua în discuţie şi alte zone 
europene, numai urmele fosile 
umane de la noi, din Banat, din 
Ardeal (vezi şi recenta datare cu 
carbon 14 din peştera Ciuc Izbuc, 


a urmelor de paşi cu o vechime de 
36.500 de ani, aparținând omului 
preistoric!) şi Moldova, susțin o 
viețuire de cca. 40.000 de ani, 
peste care s-au suprapus diverşi 
migratori (R1a, |, R1b), veniţi mai 
târziu (mileniile 9-5 î.H.) din Asia, 
Asia Centrală, Asia Mică, Nordul 
Africii, Anatolia etc. 

Pentru aceasta, să amintim, mai 
întâi, concluzia lui Guido A. Man- 
suelli din Civilizatiile Europei Vechi 
că în Europa în timpul ultimei 
glaciaţiuni, Wurm, au existat doar 
două centre de viețuire umană. 
Cea din vest, în Pirinei (plus 
Grimaldi) a dispărut aproape inx- 


organizat de Asociaţia „Geto- 

Dacii”). 

Pe baza acestor informaţii, am 
putea oare încadra în timp, cu o 
oarecare aproximaţie, apariția 
acestei „subgrupe nostratice”, din 
est, pe care o numim pelasga 
carpato-dunăreană, luând ca 
punct de reper epoca dispariţiei 
comunității umane (după Guido 
A. Mansuelli) din Pirinei? În acest 
caz, s-ar situa, probabil, cu mai 
bine de 11.000 de ani în urmă, 
până spre 13.000-15.000 ani î.Hr., 
dată identică, în fond, cu cea pro- 
pusă de americanul William 
Schiller (vezi supra 2.2.). În denu- 


plicabil în urmă cu 11.000 ani. Cea 
din est, situată în aria Carpaţilor, 
a avut condiţii prielnice de 
evoluţie. Cercetătoarea Michaela 
Al. Orescu (2008, pp. 32-33) oferă 
o explicaţie plauzibilă situaţiei: 
„Spaţiul Carpatic, cel care a salvat 
civilizaţia Europei în timpul ul- 
timei glaciațiuni Wurm, calota 
glaciară extinzându-se până în 
apropierea Vienei de astăzi, Alpii 
şi Pirineii fiind acoperiţi de 
ghețari, iar Carpaţii numai pe vâr- 
furile montane (peste 2000 m), 
acest Spațiu Carpatic cu peşterile 
sale bune pentru adăpost, cu pă- 
durile sale bogate în vânat, cu 
apele sale abundând de peşte şi 
cu sare la suprafață, era singurul 
spaţiu unde se puteau refugia oa- 
menii din nordul şi occidentul eu- 
ropean.” Acest areal estic, din 
spațiul carpatic, oferă dovezi ale 
vieţuirii încă de acum 40.000 de 
ani (vezi „Peştera cu oase” de 
lângă Anina, Caraş-Severin) sau 
recentele descoperiri (o statuetă, 
„Venus de Poiana Cireşului” — 
datată ştiinţific ca fiind de acum 
23.000 de ani, cea mai veche din 
sud-estul Europei —, oase gravate 
şi obiecte aparţinând „omului 
Gravetian”) fixate în urmă 20.000- 
24.000 de ani de la Poiana Cireşu- 
lui-Neamţ (făcute de o echipă 
internațională condusă de prof. 
dr. Marin Cârciumaru pe şantierul 


mirea limbii am introdus repere 
geografice cu scopul de a identi- 
fica şi delimita noţiunea prin lo- 
calizare. 

3. Datarea este dificilă. 

3.1.Cercetătorii A.Klyosov şi 
G.Tomezzoli cred că haplogroupul 
Rila, ridicat din Asia Centrală şi 
munţii Altai, migrând apoi spre 
Anatolia şi Balcani, a format PIE 
aproximativ între 20.000 şi 10.000 
YBP. Asemănările între limbile 
slave şi sanscrită le permit să con- 
cluzioneze că purtătorii haplo- 
grupului Rla au fost, de 
asemenea, purtători ai Proto-lim- 
bilor indo-europene şi indo-eu- 
ropene (p.103) (s.n.). 

Dr. Napoleon Săvescu, preşed- 
intele Societăţii Internaţionale 
„Dacia Revival” (Noi, Dacii, p. 135) 
consideră „regiunea Carpato-Bal- 
canică drept rădăcină a „trunchi- 
ului” acestei mari familii 
lingvistice indo-europene.” (s.n.) 
Colin Renfrew susține că primii 
indo-europeni (termenul este un 
construct teoretic inventat de Th. 
Young în 1814 şi folosit de lingvis- 
tul Fr. Bopp în 1816) au venit în 
Europa pe la 7.000-6.000 î.Hr. 
Renfrew afirmă că o primă zonă 
de convergenţă lingvistică s-a for- 
mat în regiunea Balcanilor între 
7.000 şi 5.000 YBP, care a fost şi 
faza || a PIE. Dezagregarea zonei 
lingvistice de convergență bal- 


canică, în jurul datei de 5.000 YBP, 
indică, după Klyosov şi Tomezzoli 
(2013, p. 105), sfârşitul fazei Il a 
PEI, precum şi separarea limbii 
proto-greceşti de proto-tracică, 
proto-dacică, proto-frigiană ş.a. 
(s.n.) Cei doi autori fac o intere- 
santă distincţie între proto-tracică 
şi proto-dacică, diferenţiere pe 
care, în genere, lingviştii şi istoricii 
nu o aduc în discuţie; teza, însă, 
deşi nu este demonstrată şti- 
inţific, ar merita o discuţie spe- 
cială căci ne vizează direct. 

Părerea generală este că pe la 
5.500 î.Hr. apare în centrul şi în 
partea sudică a Europei limba 
indo-europeană — conceptul de 
indo-europeană, deoarece in- 
clude ideea unei migrații iniţiale, 
de fapt, neatestate, din India spre 
Europa, este contestat la noi de 
lingvişti, între care Gabriel Gheo- 
rghe (2005, p. 9 şi urm.) şi de is- 
torici, ca G..D.Iscru (2014, p. 82), 
care propune termenul arian-ă —, 
apoi între 5.500-3.000 î.Hr. limba 
indo-europeană a început să se 
răspândească spre nordul şi spre 
nord-estul Europei, cuprinzând 
grupurile germanic, baltic şi slavic, 
traco-iliric şi spre vest cu limbile 
celtice.1? 

Populaţiile indo-europene? au 
cunoscut o fază de unitate inițială, 
identificabilă prin limba comună 
folosită, limbă numită de Lucia 
Wald şi Dan Sluşanschi (1987, p. 
222) indo-europeana comună 
(aparținând mileniilor V-IV î.Hr.), 
de Th. Simenschi şi Gh. Ivănescu, 
indo-europeana primitivă (prin 
mileniile IV-III î.Hr.)?1, de Mihai 
Vinereanu (2008, p. 51) proto- 
indo-europeană (care consideră 
că ar trebui dusă cu câteva mii de 
ani în urmă?2), din care s-a de- 
sprins prin mileniul III î.Hr., alături 
de celelalte limbi IE. (iranică, 
celtică, germanică, baltoslavă, 
greacă, armeană, hitită etc.), şi 
traco-daca, adică s-au diferențiat 
şi populaţiile vorbitoare ale aces- 
tor limbi, respectiv traco-geto- 
dacii. Apropiindu-se ca 
terminologie de M. Vinereanu, 
Maria Crişan susține că limba 
geto-dacilor este chiar limba 
proto-indo-europeană (2003, p. 
147), ceea ce este o exagerare. 
Considerăm că limba geto-dacilor 
este continuatoarea limbii 
pelasge, intrată, însă, în termi- 
nologia lingvistică drept proto- 
indo-europeană. În 1992, Gabriel 
Gheorghe”, enunţă, chiar prin ti- 
tlul studiului Româna străveche?4 
=Indoeuropeana comună o teză 
pe care o considerăm rezonabilă. 

3.2. S-au expus numeroase teorii 
privind noţiunile lingvistice şi nu- 
mele lor. VI. Georgiev susține că 
traca şi daca sunt două limbi 
diferite, cum consideră şi Klyosov 

şi Tomezzoli, teză contestată, pe 
bună dreptate, de Simenschy-lvă- 
nescu (1981, p. 155). După o per- 
tinentă analiză, loan |. Russu în 
Limba traco-dacilor (p. 203 şi 212- 
213) apreciază că termenul traco- 
dac (mai puţin traco-illiric) este 
potrivit realității etnogenezelor 
din epocă. 

Folosind şi concluziile unor 
cercetători străini, Timotei Ursu 
lansează sub formă interogativă o 
ipoteză plauzibilă prin chiar nu- 
mele lucrării Vatra Indo-Europe- 
nilor a fost... Dunărea”, 
precizând: „Cum zona foarte rod- 
nicei Văi Dunărene, străjuită de 
protecţia naturală a Alpilor Estici, 
a munţilor Dinarici, a Carpaţilor şi 
a Balcanilor, se identifică cu zona 
de habitat a etniei Geto-Dace, 
semnalarea unui „leagăn lingvis- 
tic Indo-European” — demonstrat 
acum a se fi aflat în aceeaşi zonă 
(1) — conduce sensibil la confir- 
marea „derivării” ideomurilor 
Indo-Europene — şi, prin urmare, 
a celor italice, incluzând cel Latin! 
— din... limba ancestrală a spațiu- 
lui Carpato-Balcanic.” (s.n.) 

Th. Simenschi şi Gh. Ivănescu 
(1981, pp. 168-169) fixează 
poporul indo-european primitiv şi 
limba sa într-o „epocă relativ re- 
centă (mileniile V-IV-Ill î.Hr.)” şi 
vorbesc despre o limbă anterioară 
indo-europenei primitive (din 
care aceasta ar proveni), limba in- 
doeuropeo-uralo-altaico-semito- 
hamitice, conturată pe baza 
analizei morfologiei acestora în- 
treprinsă de NVIllit şi Bojan 
Cop, o ipostază a nostraticii, de 
fapt. 

Pornind de la afirmaţiile unor 
cercetători, care au folosit argu- 
mente mitologice, istorice sau ge- 
netice şi lingvistice, pelasga ar 
putea fi identificată fie cu ceea ce 
lingviştii numesc convenţional 
indo-europeana primitivă (sau co- 
mună, ori primară), fie proto- 
indo-europeana, fie cu limba 
indoeuropeo-uralo-altaico- 
semito-hamitice?”, adică o sub- 
grupă nostratică, fie chiar cu 
nostratica, drept limbă primor- 
dială unică. Opinăm că pelasga, 
însă, ar putea fi urmaşa imediată 
a nostraticii (ca ante proto-indo- 
europeană). 

Folosind noi informații, loan Du- 
mitru Denciu realizează o delim- 
itare de interes a fazelor de 
evoluţie a limbii: Nostratică (mil. 
IX — VII î. e. n.), Proto-indoeuro- 
peană (mil. VI—V î. e. n.), „Pelas- 
gică” sau IE comună din Europa 
(mil. IV — III î. e. n.), Geto-daco- 
moesiană (“mil. II — 1 î. e. n.), 
Română (~ mileniile | — II e. n.)?8. 
Nu aderăm la teza că limba pelas- 
gică se identifică indo-europenei 
comune. 

„Limba națiunii illiro-trace-geto- 
dace — sintetizează etapele G.D. 
Iscru (2014, p. 107) — a fost ur- 
maşa directă a limbii arienilor 
/pelasgilor, poporul primordial al 
Europei, şi ea se regăseşte în 
limba română, prin excelenţă în 
limba română veche.” şi „limba 
arienilor rămaşi pe loc în Spaţiul 
Daciei...fiind o limbă primordială, 
şi organică, firească, naturală.” 
(s.n.) 

3.3 Constatând, pe baza analizei 
concrete a sunetelor, un „remar- 
cabil coservatorism” al sistemului 
fonetic traco-dacic „în tratarea 
sunetelor sistemului arhaic indo- 
european”, loan |. Russu face în 
lucrarea Limba  traco-dacilor 
(1967, pp. 150-151) o observaţie 
ştiinţifică de substanță: „traco- 
daca poate fi considerată în multe 
privinţe ca foarte apropiată de 
arhetipul graiului primitiv 
comun.”  (s.n.) Am putea 


conchide că acest „remarcabil 
conservatorism” dezvăluie fie o 
trăsătură generală specifică, fie o 
structură internă nu numai com- 
patibilă, ci identică cu sistemul 
„arhetipului graiului primitiv 
comun”, ceea ce ar impune ideea 
de stabilitate, pe de o parte, şi de 
continuitate internă structurală, 
pe de alta. Şi, atunci, avansăm 
ideea că, poate, ea, pelasga, ca 
realitate istorică, implică un 
fenomen de continuitate în toate 
aceste trei etape. Având în vedere 
informaţiile despre pelasgi 
(arieni), citate anterior, ca primii 
locuitori de pe pământ, (vezi 
supra 1.2.1), am putea numi 
această limbă de început, vorbită 
de populaţia iniţială din aria 
Munţilor Carpaţi şi a Dunării, con- 
siderată urmaşa zeilor, pelasga 
carpato-dunăreană sau, mai cu 


temei, luând în considerare un 
spaţiu sud-dunărean mai larg, 
pelasga carpato-dunărean- 
balcanică. 

4. Care este evoluția ulterioară a 
limbii strămoşilor noştri de la 
indo-europeana comună (pri- 
mară, primitivă)? Româna este 
continuatoarea limbii illiro-traco- 
geto-dace. 

4.1. Fiind parte din indo-euro- 
peană, limba  traco-geto-dacă 
devine un reper fundamental în 
evoluția limbii noastre. 
Contribuţii în această privință 
aduc lingviştii bulgari Dimitri 
Detev (Charakteristik der 
thrakischen Sprache, Sofia, 1952) 
şi Vladimir Georgiev (Trakiiskiiat 
ezik, Sofia, 1957). D.Decev apreci- 
ază că fonetica istorică a limbii 
trace este identică cu cea a limbii 
pelasgice, adică a limbii indo-eu- 
ropene pregreceşti??. 

4.2. Compararea românei cu al- 

baneza a stat în atenţia multor 
cercetători (Miklosich, M.Gaster, 
Capidan, Rosetti, Al. Philippide), 
care au urmărit să descifreze 
sursa asemănărilor. 

Încă din 1829, „Kopitar semnala 
marea asemănare dintre română, 
bulgară şi albaneză” (spune 
I.I.Rusu, 1967, p. 188), convins că 
în ţările române, în Bulgaria şi în 
tot Balcanul ar exista o singură 
formă de limbă, dar cu trei mate- 
riale diferite, în special în lexic, ex- 
plicând aceasta prin faptul că toţi 
se trag din „vechii traci”. 

Unii lingvişti consideră albaneza 
de origine illiră (Gustav Meyer, P. 
Kretschmer), alţii de origine tracă 
(G. Weigand, D. Decev) şi alții 
traco-illiră (Mladenov). 1.1. Russu 
(1967, pp.183-184) explică: „o 
parte din tracii balcanici (din zona 
de vest), sustrăgându-se procesu- 


lui de romanizare (respectiv 
slavizare), să fi reuşit a-şi salva 
limba (puternic influențată de 
latina populară), care să fi contin- 
uat în albaneză ”(s.n.) 

Luând în considerare o serie de 
trăsături, Ariton Vraciu (Limba 
daco-geților, 1980, p.98) observă: 
„Limba daco-geților poate fi local- 
izată mai aproape de tracă, 
«pelasgică», albaneză, balto-slavă 
şi indo-iraniană”. (s.n.) 

Având în vedere şi concluziile lui 
VI. Georgiev (care crede că al- 
baneza este urmaşa limbii dace şi 
nu a illirei, căci ea continuă daco- 
moesica%), Lucia Wald şi Dan 
Sluşanschi (1987, p. 115) dau o 
explicaţie logică unei asemenea 
situaţii: „Fără îndoială, 
moştenirea unor forme atât în al- 
baneză (formată în Dardania şi 
spre apusul ei), cât şi în română 
(formată în Moesia şi Dacia) 
aduce dovada de netăgăduit a 
obârşiei lor comune daco-moe- 
siene.” (s.n.) Mihai Vinereanu 
(2008, p. 23) demonstrează cu ar- 
gumente lingvistice că albaneza 
provine „din dialectele epirote” 
(din Epir) începând, probabil, cu 
epoca myceniană (sec. al XIII-lea 
î.Hr.). 

Relevante sunt cele cca. 100 de 
cuvinte comune descoperite de 
B.P. Hasdeu, nu toate, însă, con- 
firmate ulterior. l.l. Rusu (1967, 
pp. 203-204) identifică pe criterii 
ştiinţifice, prin 1959, un număr de 
70 de termeni prezenţi în ambele 
limbi, între care abure, balaur, 
brâu, bucur-, copac, gard, grăd- 
ină, ghionoaie, tap, vatră etc. 
Concluzia generală este că ele- 
mentele comune  româno-al- 
baneze provin din substrat. 
Observația importantă care se 
poate face de aici este că a exis- 
tat, cu milenii în urmă, un limbaj 
paleobalcanic (după VI. Geor- 
giev*!) sau un limbaj comun 
carpato-balcanic — pelasgo-traco- 
daca. 

Sunt semnificative cuvintele (ci- 
tate de lon Gîju) savantului ger- 
man Schluler, care, în sec. al 
XIX-lea, nota: „Aceşti valahi nu 
sunt nici romani (Roma), nici bul- 
gari, nici gali... ei sunt vlachi de- 
scendențţi ai marii şi ancestralei 
familii a tracilor, dacilor şi 
geţilor.”32(s.n.) 

5. Geneza limbii unui popor nu 
se poate produce, în principiu, în 
afara procesului etnogezei acelui 
popor, dar legăturile românei cu 
celelalte limbi europene din afara 
grupului numit romanic au 
dezvăluit aspecte neaşteptate. 
5.1. Lingvistul suedez Ekstrom par 
Olaff afirmă: „Limba română este 
o limbă-cheie, care a influenţat în 
mare parte limbile Eu- 
ropei.”{s.n.) Reţinem aspectul 
categoric al afirmației privind ori- 
zontul de cuprindere a influenţei. 


În limba irlandeză există peste 
1.300 de cuvinte înrudite cu ter- 
meni româneşti. În acelaşi sens, 
Timotei Ursu prezintă un număr 
important de rădăcini comune 
vlaho-suedeze, ca dovadă a sursei 
comune, limba strămoşilor noştri, 
pe care cercetătorul o numeşte, 
argumentat, danubiana*. 

Folosind informaţii de la unii 
gânditori medievali — suedezii 
Joannes Magnus Gothus (1488- 
1544), Carolus Lundius (1638- 
1725), belgianul Bonaventura 
Vulcanius Brugensis (De literis et 
lingua Getarum sive Gothorum, 
1597), cercetătoarea M. Crişan 
(2003, p. 273), după ce analizează 
o serie de cuvinte din fondul prin- 
cipal de cuvinte, cum sunt: casă, 
tată, frate, soră, plug, blid, gre- 
blă..., toate fiind la origine getă, 
trage o concluzie categorică şi cu 
importante consecințe: „Sub- 
stratul getic l-am găsit prezent şi 
în elină - prima care s-a înfruptat, 
şi în latină, via limba elină, a doua 
uneori şi direct...” 

5.2. Pe de altă parte, tot atât de 
grăitoare ni se pare şi poziţia „şti- 
inţificilor” noştri contemporani, 
care nu văd sau nu vor să vadă re- 
alitatea. Semnificativă este poziția 
adoptată de Academia Română 
prin vocea academicianului Mar- 
ius Sala, reprezentantul oficial al 
Institutului de Lingvistică „lorgu 
lordan-Al. Rosetti”, care afirma în 
2012: „Metoda folosită, cea com- 
parativ istorică, nu lasă nicio por- 
tiță de verosimilitate afirmației 
că limba română ar sta la baza 
limbilor europene.” (s.n.) Se ex- 
clude (regretabil) definitiv, pre- 
cum se vede, orice altă ipoteză. Se 
pune firesc întrebarea: Oare 
cunoscutul academician lingvist 
nu cunoştea (în 2012, s.n.) 
Dicţionarul Etimologic al lui M. 
Vinereanu şi nu citise extinsul Ar- 
gument al lucrării, tipărită din 
2008, şi nici Rădăcini Nostratice în 
Limba Română din 2010, în care 
autorul, chiar pe baza metodei 
comparativ-istorice (s.n.), 
demonstra sistematic, pe com- 
partimente ale limbii, de la proto- 
indo-europeană şi limbile 
indo-europene până la română, 
caracterul prioritar al românei? 

Profesor dr. Constantin Frâncu 
afirmă în Cuvânt înainte al DELR 
(p. 7) că M. Vinereanu „...pe baza 
metodei comparativ-istorice, re- 
constituie sistemul fonologic al 
limbii traco-dace, respectiv al lim- 
bii române şi le compară cu sis- 
temul fonologic al altor limbi 
indoeuropene, ajungând la con- 
cluzia că limba română face parte 
din marele grup italo-celto-ilirico- 
tracic, care în mileniul al II-lea î.Cr. 
era o singură limbă, diferențiată 
doar la nivel dialectal. Dialectul 
din centrul şi estul Europei a de- 
venit ulterior limba iliro-traco- 


dacă, care ar fi fost vorbită la 
sfârşitul erei pre-creştine...” 

6. Demonstrarea statutului spe- 
cial al limbii române se poate face 
şi prin analiza altor aspecte. 

6.1. De pildă, o parte din lexicul 
sanscrit are termeni corespon- 
denţi în limba română care sunt 
considerați la noi a fi de origine 
latină. Este imposibil. Grăitor este 
faptul că se găsesc 400 de cuvinte 
româneşti în sanscrită, identifi- 
cate de Marin Bărbulescu-Dacu. 
Napoleon Săvescu exemplifică, 
între altele, numeralul de la 1 la 
10 (una, duya, treya, patra, pan- 
cia, sase, sapta, ashte, nava, 
dasha) din sanscrită, care este 
identic, cum uşor se vede, cu cel 
din română, la care se adaugă nu- 
meralul „sută”, în sanscr. „shata”, 
când în latină este „centum”, total 
diferit. La noi, lingvistica oficială 
consideră că „sută” provine din 
slavul „săto”3*, dar Mihai Vinere- 
anu (2008, p. 29) demonstrează 
că provine de la geto-daci. Expli- 
cația constă în faptul că în san- 
scrită termenii se datorează 
stră-străvechii române, pelasga 
carpato-dunărean-balcanică, ur- 
mare a fenomenului „roirilor”, 
când populaţia carpato-dunăre- 
ană a ajuns până în India, iar 
latina şi slava, apărute mai târziu, 
nu puteau lua aceşti temeni decât 
de la noi. De aici şi concluzia, for- 
mulată, nu fără un tonic senti- 
ment de mândrie, de către dr. 
Săvescu în lucrarea, cu un titlu 
tranşant, Noi nu suntem urmaşii 
Romei | |, p. 32): „noi nu suntem 
urmaşi nici ai slavilor, nici ai ro- 
manilor, ci ei sunt urmaşii noştri.” 
(s.n.) 

6.2. Lingviştii străini Kopitar, Mik- 
losich, H. Schuchardt, precum şi 
B.P. Hasdeu sunt primii care au 
stabilit numeroase elemente şi 
trăsături neromane ale limbii 
noastre, ce nu pot proveni decât 
din substrat, dintr-o limbă pre- 
romană, numită traco-dacă (ori 
traco-illiră). 

Prin comparaţia cu latina şi al- 
baneza, l.l. Russu, deşi adept al 
romanizării, stabileşte un număr 
de aproximativ 90 de cuvinte pre- 
romane şi care lipsesc în albaneză, 
considerate drept autohtone pen- 
tru limba română: amurg, băiat, 
bordei, brânză, căciulă, copil, 
ghiară, gorun, măceş, mistreţ, 
muşat, prunc, strugure, sugruma, 
țăruş, urdă, zăr etc. Faptul că 
aceste cuvinte, cu semnificaţie es- 
enţială în sfera de vieţuire 
românească dintotdeauna, nu se 
află în latină, nici în albaneză, care 
provine, după părerea majorităţii 
lingviştilor, din tracă(-dacă), de- 
notă pentru română o fizionomie, 
cel puţin în parte, singulară şi un 
statut special. 

6.3. O mare parte din lingviştii 
noştri din trecut, concentrându- 


se pe etimologie, ca şi autorii DEX- 
lui, au greşit mai ales prin con- 
cluzia că noi am luat cuvintele de 
la alţii, copiindu-le etimoanele. 
Considerăm corectă afirmaţia lui 
Mihai Vinereanu (2008, p. 51) că 
limba traco-dacă este „adevărata 
predecesoare a limbii române, şi 
nu latina.” Din punct de vedere 
evolutiv, credem că putem dis- 
tinge pentru limba română trei 
etape anterioare: pelasga 
carpato-dunărean-balcanică (rel- 
ativ echivalentă cu proto-indo- 
europeana), în epoca 
stră-străveche  postanatoliană, 
acum  14.000-15.000 de ani, 
pelasga carpato-dunăreană (indo- 
europeana comună sau danu- 
biana, după T. Ursu) în neolitic şi 
limba illiro-traco-geto-dacă în An- 
tichitate. 

6.4. Viziunea lingviştilor, creatori 
ai DEX-ului, a falsificat şi falsifică 
statutul identitar românesc. De 
mirare şi de neexplicat este faptul 
că autorii lui găsesc tuturor cuvin- 
telor româneşti etimologii străine, 
rămânând, totuşi, încă 4.000 de 
cuvinte cu origine necunoscută. 
Există aici o flagrantă contradicţie 


aciani 


comati 


logică. După cum am arătat deja, 
poporul nostru are o vechime de 
mai bine de 5.000-6.000 de ani 
(vezi supra afirmaţiile lui Al. 
Rodewald sau Ernest Oberlander- 
Târnoveanu, cap. 1.2.3). Mai mult, 
şi-a dovedit o remarcabilă stabili- 
tate şi continuitate, noi 
rămânând, aici, statornici pentru 
totdeauna. Limba noastră, după 
autorii DEX-ului, este o limbă de 
împrumut. Toate cuvintele noas- 
tre, după ei, sunt luate de la alţii, 
de la popoarele din jur. Deci, cei 
care au venit mai târziu pe me- 
leagurile noastre — şi romanii, şi 
slavii, şi maghiarii ş.a. — ne-au dat 
cuvintele lor. Aşadar, noi n-am fi 
fost în stare să ne creăm o limbă, 
un mijloc obişnuit, firesc de co- 
municare. Fals, prostie şi rea- 
credinţă. 


6.5. Din cele 601 rădăcini nos- 
tratice stabilite de cercetătorii A. 
Bomhard și J.C. Kerns, M.Vinere- 
anu identifică 216 rădăcini lexi- 
cale, care se pot aplica limbii 
romane. Aşadar, susține Vinere- 
anu (2010, p. 8), „nu se va mai 
putea menţiona în DEX „cuvinte 
cu origine necunoscută" sau luate 
de pe la vecinii care s-au aşezat 
pe-aici multe, multe secole mai 
târziu, pentru cuvinte precum 
ceafă, cocor, deal, întuneric, stuf, 
zeamă şi alte cca. 350 de cuvinte, 
ci cuvinte cu origine nostratică.” 
lar noi credem că aceste cuvinte, 
prin  pelasgică  (proto-indo- 
europeană) şi mai apoi traco-iliră- 
geto-dacă, şi-au continuat 
vieţuirea până astăzi. 

Încă din 1970, lingvistul I.1. Rusu 
stabilea în Elemente autohtone în 
limba română, folosind indo-eu- 
ropeana, aproximativ 200 de ter- 
meni de origine traco-dacă. 

De asemenea, din cele 25.000 de 
cuvinte, reprezentate în cca 5400 
de cuvinte titlu (doar 13% sunt co- 
mune cu latina, iar 58% sunt din 
fondul pre-latin sau traco-dac) şi 
derivații lor, Mihai Vinereanu în 
Dicţionarul Etimologic (2008, p.10 
şi 12), pe baza unor ample 
cercetări comparative cu indo-eu- 
ropeana, arată că 84-85% reprez- 
intă elementele autohtone, adică 
elemente traco-geto-dace, con- 
trazicând radical viziunea oficială. 
Nu e numai ridicol, ilogic şi neşti- 
inţific din partea „oficialilor” 
noştri, ci e, mai ales, trădare de 
neam, trădarea înaltei civililizaţii 
dacice străbune, falsificarea isto- 
riei noastre chiar de către „ştiinţi- 
ficii noştri”, căci se face instituirea, 
cu scop denigrator, a statutului 
nostru de popor de rang inferior. 
Acum e timpul schimbării. Alături 
de o serie de istorici şi lingvişti 
români, dacologi în special, din 
trecut şi din prezent, aduc dovezi 
indubitabile în favoarea adevăru- 
lui tezelor noastre, spre lauda lor, 
foarte mulți lingvişti, istorici şi ge- 
neticieni străini. E timpul pentru 
„lucrul bine făcut”, adică ştiinţific 
făcut, şi în lingvistica românească 
(oficială). 

7. Concluzii 

1). Luând în considerare rămăşitele 
umane de acum cca. 40.000 de ani 
din arealul Europei, avansăm, ca 
alternativă la teoria migraţionistă 
asiatică (Asia Centrală), susținută 
de Klyosov şi Tomezzoli, a lui 
„homo sapiens sapiens”, ideea 
originii lui europene (teza auto- 
htoniei europene), localizată în 
arealul carpato-danubiano-pontic 
(cel puţin pentru acestă parte a 
Terrei), peste care au venit, după 
aproximativ 20 de milenii, vor- 
bitorii haplogrupurilor Ria, | 1b şi 
R1b. 

2). În procesul ei de evoluţie, 
limba română dovedeşte o uimi- 
toare unitate. Propunem, pentru 
epoca îndepărtată, o etapă post- 
anatoliană. Din punct de vedere 
evolutiv, se pot distinge pentru 
limba română patru etape princi- 
pale: cea nostratică, apoi pelasga 3). 
carpato-dunărean-balcanică (ar 
echivala cu proto-indo- 
europeană) în epoca postanato- 
liană, ca străbună îndepărtată în 
timp, apoi pelasga carpato- 
dunăreană (pe care o putem 
numi şi  proto-traco-iliră), în 


lingvistică fiind cunoscută ca 
indo-europeana comună sau 
primitivă, în neolitic, limba 
iliro-traco-geto-dacă 
(mileniile 
româna în contemporanei- 
tate (mil. I-II d.Hr.). 

Româna 
străbuna ei, 
numim  pelasga carpato- 
dunărean-balcanică, punc- 
tul de plecare pentru o bună 
parte din limbile italice, pentru 
limba albaneză, precum şi sub- 
stratul multor limbi din Europa 


Il-1, î. Hr.) şi 


este, prin 
pe care o 


reconstituire im 


Centrală de azi. 


4). Prin urmare, se poate consid- 
era (şi dovedi) că româna de azi 


P - e CL 


aginara a podului de la Drobeta 


are o continuitate de cca. 18 000 - 
20 000 de ani de la nostratică 
până în prezent. 


1Cf. V. Roman, Idem 

2Etnologul iranian Zacarias Mayani susţine în 
Sfârşitul misterului etrusc (1985) că originile 
îndepărtate ale etruscilor se situează în 
regiunea danubiană, aducând ca argument 
material, arheologic, ceramica neagră danu- 
biană, găsită în Egipt şi Etruria. Cf. Margareta 
Cristian, Veriga care lipsea — civilizaţia etr- 
uscă, un mister în Origini, nr. 8, August 2015, 
p. 17. Pe de altă parte, Mel Copeland în /ntro- 
ducere în limba etruscă (p. 1) apreciază că 
această ceramică este de origine greacă, etr- 
usci devenind excelenți imitatori ai acesteia. 
“Dacia şi dacii în conştiinţa lumii antice în 
Dacia magazin, Nr. 107, noiembrie 2014, p. 8 
“Apud G.D. Iscru, Art. cit., în Dacia magazin, 
nr. 101, mai 2014,p.3 

sApud Napoleon Săvescu, Noi nu suntem ur- 
maşii Romei, vol. |, p. 27 

SCf. Th. Simenschi şi Gh. Ivănescu, Gramat- 
ica comparată a limbilor indoeuropene, p. 182 

"Vezi de acelaşi autor şi Sarea, un criteriu 
pentru regândlirea istoriei în Getica, 1992, tom 
|, nr. 1-2, p. 49-88 

“Comunicare ţinută la Simpozinul Civilizație 
şi geopolitică în bazinul carpatic, organizat de 
Academia Română pe 11-12 octombrie 1999 
la Bucureşti 

*Apud lon Giju, Spaţiu geografic dacic: 
Panonia, în Dacia magazin, nr.102-103, iunie- 
iulie 2014, p.56 

1Iscru, G.D., Statuile de geto-daci şi 
columna, în Dacia magazin, nr. 101, mai 2014, 
p.2 

“Idem 

12Gândacul (Ziarul românilor de pretutindeni), 
03.01.2010 

13Apud G.D. Iscru, Statuile de geto-dacişi 
columna, în Dacia magazin, nr. 101, mai 2014, 
p.3 
14Apud Mihai Vinereanu, Rădăcini nostratice 
în limba română, Editura Alcor Edimpex, Bu- 
cureşti, 2010, p. 7 

15 Anatole A. Klyosov, Giancarlo T. Tomezzoli, 
DNA genealogy and linguistics. Ancient Eu- 
rope, aklyosov@comcast.net, 
gtomezzoli@epo.org, 27 aprilie, 2013 

16M. Vinereanu, Despre genul feminin în 
limba română, în Revista de Lingvistică şi Cul- 
tură Românească, nr. 3 

17Boris Perlov, Ramurile aceluiaşi arbore, 
traducere de Doamna Baronessă Lydia 
Lovendal-Papae, în Tehrnika molodeji, nr. 
12/1975, p. 56-61, apud Maria Crişan, Fals 
tratat de geto-dacă, Editura Biblioteca Bu- 
cureştilor, Bucureşti, 2003, p. 206 

18Apud Daniel Roxin, http://adevarulde- 
spredaci.ro/, 24 sept. 2015 

19Cf. Napoleon Săvescu, Ibidem, Il, 


48 Fig. 186, 187 şi 188, p. 141-142 


2Utilizăm şi noi termenul indo-european(ă) 
(deşi nu suntem de acord cu el), deoarece 
este consacrat în lingvistică şi este folosit de 
către cercetători, până când se va găsi şi se 
va generaliza un înlocuitor potrivit, cum este 
cel propus de G.D. Iscru (arian,-ă). 

2'Th. Simenschy , Gh. Ivănescu (1981, p. 
146) afirmă: „Învăţaţi germani, ruşi şi francezi, 
şi alţi învăţaţi au întrebuințat expresia „indoeu- 
ropeana comună”, care însă nu se poate 
referi decât la limbă, nu şi la poporul care o 
vorbea. Învăţaţii americani din epoca struc- 
turalismului lingvistic au introdus în ştiinţă ter- 
menul „protoindoeuropean”. În această lucrare 
se va întrebuința termenul „indoeuropeana 
primitivă”. Lingvistul G.I. Ascoli foloseşte ex- 
presia „limba arioeuropeană”. 

22Vezi M. Vinereanu, Despre genul feminin în 
limba română, în Revista de Lingvistică şi Cul- 
tură Românească, nr. 3, 2015 

>3Gabriel Gheorghe, Româna străveche= In- 
doeuropeana comună în rev. Origini, Nr. 14, 
septembrie 2014, Buzău, p. 24-25, apud Get- 
ica, Tom |, nr. 3-4, p. 105, Editura Gândirea, 
Bucureşti, 1992 

2M. Crişan, comentând aprecierea lui G. 
Gheorghe „româna străveche ca indo-euro- 
peană comună”, precizează: „aş zice getă, nu 
română” în Limba strămoşilor noştri şi poetul 
latin-geto-dac Publius Ovidius Naso, în vol. 
Fals tratat de geto-dacă, Editura Biblioteca 
Bucureştilor, Bucureşti, 2003, p.147 

>sApud N. Săvescu, II, Noi, Dacii...p. 145 

2sApud Th. Simenschy şi Gh. Ivănescu, Lucr. 
cit., p. 139-140 

27Th. Simenschy şi Gh. Ivănescu, Lucr.cit., p. 
188 

>5Despre identitatea limbii române, în Revista 
de lingvistică şi cultură românească, nr. 4, 
2015 

>*Apud Ariton Vraciu, Limba daco-geților, 
Timişoara, Editura Facla, 1980, p. 22 

3%Th. Simenschi, Gh. Ivănescu, Gramatica 
comparată a limbilor indoeuropene, Editura 
Didactică şi Pedagogică, Bucureşti, 1981, p. 
124; Nota bene: autorii Gramaticii nu sunt de 
acord cu această teză. 

“Vezi M. Vinereanu, Dicţionarul Etimo- 
logic...p. 31 

“Spaţiul geografic dacic: Panonia, în Dacia 
magazin, nr. 102-103, iunie-iulie 2014, p. 57 

ssApud G.D. Iscru, Statuile de geto-daci şi 
columna, (|), în Dacia magazin, nr. 101, mai 
2014,p.3 

“Limba „danubiana”?, în Dacia magazin, nr. 
74, februarie 2012, p. 17-18 

ssVezi şi observaţiile pertinente ale luliei 
Brânză Mihileanu, Cercul vicios al jongleriilor 
„ştiințifice”, în Revista de lingvistică şi cultura 
românească, nr. 4, 2015 

